قصيدة عندي احساس راح انساك للشاعر رائد ابو فتيان قصائد مكتوبة كاملة
عندي احساس راح انساك
بس احساس مو اكثر
ابادر بالهجر والكلك
بعدك بالقلب تكبر
واجرب وابدي وي ثاني
وافشل من جديد اني
صرت فارس الاحلامك
وحضرتك فارس احزاني
واكول انسى وارد اهواك
وبنفس الحجر اعثر
عندي احساس راح انساك
بس احساس مو اكثر
يبارد كافي حس بيه
كافي تكول شعليه
شتخسر لو تصير انسان
شويه بقلبه حنيه
المصيبه تحس باليحبوك
اصلا ما الك نيه
ولا جنك حبيب الروح
جنك منجبر بيه
وهم ارجع واكول انساك
وانت تكلي الله وياك
وتتحداني واتحداك
بس الصدك ما اكدر